# Relacions entre la República de la Xina i Somalilàndia

Les relacions entre la República de la Xina i Somalilàndia es refereix a les relacions entre l'autoproclamada República de Somalilàndia (no reconeguda internacionalment) i la República de la Xina (Taiwan). Els dos països no tenen relacions diplomàtiques formals, però des de l'any 2020 han establert oficines de representació similars a ambaixada en la capital de l'altre país.

## Història

La República de la Xina reconeix a Somalilàndia com a país independent, i els dos països han establert gradualment bones relacions interactives des del 2009. Tots dos països són membres de l'Organització de Nacions i Pobles No Representats (UNPO en anglès).
El novembre de 2019, Yang Xinyi, director del Departament d'Assumptes Asiàtics i Africans del Ministeri d'Afers exteriors de la República de la Xina, va anar a Somalilàndia per a reunir-se amb el cap del Banc Central. El cap esperava establir una estreta col·laboració amb el Banc Central de la República de la Xina.
Les relacions entre els dos països es van enfortir en l'any 2020. El 17 d'agost, la República de la Xina va obrir l'oficina de representació a Hargeisa i el 9 de setembre, Somalilàndia va fer el mateix a Taipei. Tant la República Popular de la Xina com Somàlia es van oposar a aquestes inauguracions. Aquestes dues inauguracions A la pràctica, aquestes oficines funcionen com ambaixades, però no poden rebre aquest nom perquè els dos països no es reconeixen entre ells. En el mateix any, també es van comprometre a augmentar la cooperació bilateral en camps com l'agricultura, la salut o l'educació. Durant la pandèmia de COVID-19, la República de la Xina li ha anat subministrant màscares i vacunes de Medigen per fer-ne front.
El 3 de març de 2021, Somalilàndia i Taiwan van signar un acord de cooperació en matèria de tecnologies de la informació destinat a millorar la digitalització del govern de Somalilàndia. El pla de tres anys incloïa la formació del personal i la millora de la gestió d'Internet.
El 9 de febrer de 2022, el ministre d'Afers Exteriors de Somalilàndia Essa Kayd es va reunir amb la presidenta de la República de la Xina Tsai Ing-wen a Taipei per augmentar encara més la cooperació en agricultura, pesca, educació i energia.

## Referències

* 1 2 3 «Taiwan i Somalilàndia obren ‘ambaixades’ mútuament» (en catalan). [Consulta: 9 febrer 2022].
* ↑ Asia West and Africa Department. «Republic of Somaliland». Ministry of Foreign Affairs of the Republic of China. Arxivat de l'original el 2021-01-16. [Consulta: 14 gener 2021].
* ↑ 徐偉真. «我國兩代表團曾造訪索馬利蘭 就農業、央行業務談合作». 聯合新聞網, 01-07-2020. Arxivat de l'original el 2 juliol 2020. [Consulta: 2 juliol 2020].
* ↑ China (Taiwan), Ministry of Foreign Affairs, Republic of. «Taiwan Representative Office opens in Somaliland» (en anglès), 18-08-2020. [Consulta: 9 febrer 2022].
* ↑ AfricaNews. «Somaliland deepens ties with Taiwan» (en anglès), 2020-09-09CEST14:41:44+02:00. [Consulta: 9 febrer 2022].
* ↑ Reuters «Taiwan tries hand at COVID diplomacy again with Somaliland vaccine gift» (en anglès). Reuters, 31-01-2022.
* ↑ «Somaliland signs information technology agreement with Taiwan | Taiwan News | 2021-03-11 14:26:00».
* ↑ «Taiwan, Somaliland ties growing despite diplomatic isolation» (en anglès), 09-02-2022. [Consulta: 9 febrer 2022].